Χλώρακα

Η Χλώρακα ή ο Χλώρακας είναι χωριό και κοινότητα της επαρχίας Πάφου στην Κύπρο. Συνορεύει με την Πάφο και τον Δήμο Πάφου, την Λέμπα και την Έμπα. Ο κυρίως οικισμός βρίσκεται κτισμένος σε 70 μέτρα πάνω από την επιφάνεια της θάλασσαςΚοινοτικό συμβούλιο Χλώρακα-Ιστορία, ανακτήθηκε 4 Δεκεμβρίου 2019.

 Ιστορία 
Στη Χλώρακα και κυρίως στο παράλιο τμήμα της έχουν βρεθεί πλήθος εργαλείων και αντικείμενα της νεολιθικής εποχής. Στην θέση Παλλούρες ανασκάπτεται (2019) οικισμός της χαλκολιθικής περιόδουΤμήμα αρχαιοτήτων Κυπριακής Δημοκρατίας, ανακτήθηκε 4 Δεκεμβρίου 2019. Διασώζονται επίσης τμήματα αρχαίου υδραγωγείου όπου σύμφωνα με τον μύθο το είχε φτιάξει η Ρήγαινα για να μεταφέρει νερό στην Πάφο.

Κατά τον απελευθερωτικό αγώνα από τους Βρετανούς στην παραλία του Χλώρακα αποβιβάστηκε το 1954 με το πλοιάριο "Σειρήν" ο Γεώργιος Γρίβας ερχόμενος στην Κύπρο για να ιδρύσει έπειτα την ΕΟΚΑ. Στη Χλώρακα στρατολογήθηκαν οι πρώτοι αγωνιστές του αγώνα. Στην ίδια παραλία την Αλυκή το 1965 ήρθε το καΐκι Άγιος Νικόλαος μεταφέροντας όπλα για τον αγώνα, το καΐκι φυλάσσεται σήμερα στο ίδιο σημείο σε στεγασμένο υπόστεγοΣτη Χλώρακα το καΐκι Άγιος Γεώργιος της ΕΟΚΑ, του Λάζαρου Μαύρου, ανακτήθηκε 4 Δεκεμβρίου 2019. Μάλιστα οι Βρετανοί μετά από πληροφορία που είχαν έπιασαν το πλοίο και συνέλαβαν τον καπετάνιο Ευάγγελο Λουκά Κουταλιανό. Με δαπάνη της Ζήνα Κάνθερ στο σημείο της παραλίας που αποβιβάστηκε ο Γρίβας κτίστηκε ο ναός του Αγίου ΓεωργίουΟ Απελευθερωτικός Αγώνας της ΕΟΚΑ 1955-1959 και η ακτή της Χλώρακας, Συμβούλιο Ιστορικής Μνήμης Αγώνα ΕΟΚΑ 1955-1959, Υπουργείο Παιδείας και Πολιτισμού, 2011, ανακτήθηκε 4 Δεκεμβρίου 2019.

Κάτοικοι της Χλώρακας έχουν πάρει μέρος στους Βαλκανικούς πολέμους και τον Ά Παγκόσμιο πόλεμο.

 Τοπωνύμιο 
Σύμφωνα με μαρτυρίες στον μεσαίωνα το χωριό λεγόταν Πρασκίουρος επειδή είχε πολύ πράσινο και από μακριά φαινόταν σαν πράσινη ουρά δηλαδή πρασκίουρος, λεγόταν και Πραστιόν επειδή ήταν δίπλα στην Πάφο, δηλαδή προάστιο. Η ονομασία Χλώρακας πιθανότατα προέρχεται από το όνομα του Φράγκου ιδιοκτήτη της περιοχής.

 Πολιτισμός 
Η Χλώρακα έχει εκκλησίες κτισμένες στον μεσαίωνα, όπως η Παναγία η Ελεούσα με τοιχογραφίες του 12ου και 13ου αιώνα και ο Άγιος Νικόλαος. Άλλες εκκλησίες του χωριού είναι ο Άγιος Εφραίμ, ο Άγιος Υπάτιος, ο Άγιος Γεώργιος που λειτουργούν σήμερα οι Αρμένιοι της ΚύπρουΟι Αρμένιοι της Κύπρου, ανακτήθηκε 4 Δεκεμβρίου 2019, ο Αρχάγγελος Μιχαήλ, ο Άγιος Νεκτάριος και η Παναγία η Χρυσοαιματούσα.

Στον αθλητισμό στην Χλώρακα έχει έδρα ο ποδοσφαιρικός σύλλογος Ακρίτας Χλώρακας. Η Χλώρακα συνδέεται με αστική συγκοινωνία με την Πάφο αλλά και τον άλλο μεγάλο Δήμο της περιοχής την Πέγια[Διαδρομή 607: Δρομολόγια, Στάσεις & Χάρτες https://moovitapp.com/index/el/δημόσιες_συγκοινωνίες-line-607-Πάφος_Paphos-5837-1465968-9637101-1], ανακτήθηκε 4 Δεκεμβρίου 2019.

 Δημογραφία 
 Πληθυσμιακή εξέλιξη 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

 Δείτε επίσης 
 Ακρίτας Χλώρακας
 Χριστόδουλος Πάφιος
 Μουσείο του πλοιαρίου Άγιος Νικόλαος

 Παραπομπές 

 Πηγές 


 Εξωτερικοί σύνδεσμοι 




Κατηγορία:Κοινότητες της Επαρχίας Πάφου